Det var på Sæbyvej sydøst for Hjørring, at sammenstødet fandt sted. En bilist mistede herredømmet over sin bil på grund af glat føre. Bilen skred rundt, og ramte en modkørende bil. Heri sad en ældre herre og hans datter. Den 80-årige mand blev fastklemt ved sammenstødet, og fik herefter et hjertestop. Falck og politi var hurtigt på stedet, og forsøgte at genoplive manden, men forgæves, det oplyser vagtchef ved Nordjyllands Politi. Datteren blev også alvorligt kvæstet ved ulykken og kørt til Sygehus Vendsyssel - Hun er meldt uden for livsfare.

Opsummering:
En 80-årig mand blev til formiddag dræbt, efter et sammenstød med en modkørende bilist.

Opdateret 17.55